
ŠAKIŲ RAJONO SAVIVALDYBĖS TARYBA

SPRENDIMAS
DĖL POILSIO IR TURIZMO TERITORIJOS IR KURORTINIO, POILSIO IR TURIZMO SEZONO LAIKOTARPIŲ NUSTATYMO ŠAKIŲ RAJONE MAŽMENINEI PREKYBAI ALKOHOLINIAIS GĖRIMAIS, KURIŲ TŪRINĖ ETILO ALKOHOLIO KONCENTRACIJA NEVIRŠIJA 15 PROCENTŲ
2026 m. kovo 20 d. Nr. TSP-52
Šakiai

Vadovaudamasi Lietuvos Respublikos vietos savivaldos įstatymo 6 straipsnio 37, 38 ir 39 punktais, Lietuvos Respublikos alkoholio kontrolės įstatymo 16 straipsnio 3 dalimi, 18 straipsnio 1 dalies 5 punktu, Didmeninės ir mažmeninės prekybos alkoholio produktais licencijavimo taisyklių, patvirtintų Lietuvos Respublikos Vyriausybės 2004 m. gegužės 20 d. nutarimu Nr. 618 „Dėl didmeninės ir mažmeninės prekybos alkoholio produktais licencijavimo taisyklių ir mažmeninės prekybos alkoholiniais gėrimais taisyklių patvirtinimo“, 3.61 papunkčiu bei atsižvelgdama į MB „Spalvotoji veranda“ 2026 m. vasario 17 d. gautą raštą Nr. B-868 „Kreipimasis dėl sezoninės prekybos veiklos pripažinimo“, Šakių rajono savivaldybės taryba nusprendžia: 
1. Nustatyti:
[bookmark: part_e57e7a1e2f1444378c667f5fedc85517]1.1. poilsio ir turizmo teritoriją – Šakių rajono savivaldybės viešosios vietos ir fizinių ar juridinių asmenų nuosavybės teise ar kitais pagrindais valdomos, naudojamos teritorijos, kuriose nuolat ar nustatytu laiku gali poilsiauti ir lankytis rajono gyventojai ir svečiai, ir kurioje leidžiama verstis sezonine mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, kurortinio, poilsio ir turizmo sezono laikotarpiu.
[bookmark: part_5291b942d29645ff88371427d2bb3f29]1.2. vasaros kurortinio, poilsio ir turizmo sezono laikotarpį – nuo balandžio 1 d. iki rugsėjo 30 d., žiemos kurortinio, poilsio ir turizmo sezono laikotarpį – nuo spalio 1 d. iki kovo 31 d.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui, adresu: A. Juozapavičiaus pr. 57, Kaunas, arba Regionų administracinio teismo Kauno rūmams, adresu: A. Mickevičiaus g. 8A, Kaunas.


Savivaldybės meras								Raimondas Januševičius




Parengė: Architektūros ir urbanistikos skyrius (R. Rutkauskienė)
Pranešėjas: Jurgita Bosikienė




ŠAKIŲ RAJONO SAVIVALDYBĖS ADMINISTRACIJOS 
	   
AIŠKINAMASIS RAŠTAS
PRIE ŠAKIŲ RAJONO SAVIVALDYBĖS TARYBOS SPRENDIMO
„DĖL POILSIO IR TURIZMO TERITORIJOS IR KURORTINIO, POILSIO IR TURIZMO SEZONO LAIKOTARPIŲ NUSTATYMO ŠAKIŲ RAJONE MAŽMENINEI PREKYBAI ALKOHOLINIAIS GĖRIMAIS, KURIŲ TŪRINĖ ETILO ALKOHOLIO KONCENTRACIJA NEVIRŠIJA 15 PROCENTŲ“ PROJEKTO

2026 m. vasario 24 d.
Šakiai

1. Parengto projekto tikslai, uždaviniai ir laukiami rezultatai: nustatyti Šakių rajono savivaldybės tarybos sprendimu kurortinio, poilsio ir turizmo sezono laikotarpius. 
2. Biudžeto lėšų poreikis, konkretūs finansavimo šaltiniai: ......................................................
	Lėšų suma
	Suderinta su

	-
	-


	3. Projekto antikorupcinis vertinimas (jei taip, pridedama antikorupcinio vertinimo pažyma): teisės akto projekto antikorupcinis vertinimas nėra atliekamas, nes teisės akto projektu nebus reguliuojami visuomeniniai santykiai, susiję su Lietuvos Respublikos korupcijos prevencijos įstatymo 8 straipsnio 1 dalyje reglamentuojamomis veiklos sritimis.
	4. Kiti, projekto rengėjų nuomone, reikalingi paaiškinimai: Sprendimo projektas parengtas siekiant nustatyti Šakių rajone poilsio ir turizmo teritorijas, kai įrengtose nestacionariose viešojo maitinimo vietose būtų galima verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, savivaldybės tarybos nustatyto kurortinio, poilsio bei turizmo sezono laikotarpiu. 
   Šio sprendimo tikslas – nustatyti verslo įmonėms galimybę prekiauti atitinkamo stiprumo (15 procentų) alkoholiniais gėrimais nestacionariose viešojo maitinimo vietose. Šiuo atveju galimos terminuotos (atitinkamo sezono) licencijos. 
   Nustatomi du laikotarpiai:
   vasaros – nuo balandžio 1 d iki rugsėjo 30 d.;
   žiemos – nuo spalio 1d. iki kovo 31 d.
   Tokiu Sprendimu bus įgyvendinta Lietuvos Respublikos alkoholio kontrolės įstatymo (16 str., 3 d.) nuostata dėl savivaldybės tarybai suteiktos teisės nustatyti poilsio ir turizmo teritorijas, kuriose veikiančioms įmonėms savivaldybės tarybos nustatyto kurortinio, poilsio bei turizmo sezono laikotarpiu būtų išduodamos licencijos verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų. 

